b'\n_START_ARTICLE_\nEnn Tegova\n_START_PARAGRAPH_\nEnn Tegova (s\xc3\xbcndinud 13. novembril 1946 Tartus) on eesti maalikunstnik._NEWLINE_Aastal 1965 l\xc3\xb5petas ta Tartu 2. Keskkooli, hiljem 1965\xe2\x80\x931972 \xc3\xb5ppis Eesti P\xc3\xb5llumajanduse Akadeemias loomakasvatusteadust._NEWLINE_Kunsti\xc3\xb5pinguid alustas 1963. aastal Tartu \xc3\x9clikooli kunstikabinetis. Seej\xc3\xa4rel j\xc3\xa4tkas \xc3\xb5pinguid 1974 Tartu Kunstikoolis, mille l\xc3\xb5petas 1978. _NEWLINE_Kuulus aastatel 1968\xe2\x80\x931972 legendaarsesse Tartu kunstir\xc3\xbchmitusse Visarid, oli \xc3\xbcks selle asutajaid. R\xc3\xbchmituse Para 89 liige. _NEWLINE_Aastal 1976\xe2\x80\x931978 oli ta Kunstnike Liidu Tartu osakonna n\xc3\xb5ustaja, 1978\xe2\x80\x932004 Tartu Lastekunstikooli direktor. _NEWLINE_Aastast 1992 kuulub ta Eesti Kunstnike Liitu._NEWLINE_L\xc3\xb5petas Tartu K\xc3\xb5rgema Kunstikooli maali ja maalingute restaureerimise erialal 2008. aastal._NEWLINE_Loomingus on viljelenud abstraktset \xc3\xb5limaali, installatsiooni, h\xc3\xbcperrealistlike m\xc3\xb5jutustega maali. Alates kaheksak\xc3\xbcmnendatest laiemalt tuntud neos\xc3\xbcrrealistlike, m\xc3\xbctoloogiliste m\xc3\xb5jutustega teostega. Kasutab oma loomingus tihti segatehnikat. Tegutseb ka performance-kunstnikuna ja tegevuskunsti\xc3\xbcrituste organiseerijana.'